**Мікалай Януш** (нар. 9 верасня 1984, Мікашэвічы) — беларускі футбаліст, нападнік. Двойчы станавіўся найлепшым бамбардзірам чэмпіянату Беларусі (2014, 2015).

Клубная кар’ера
---------------

Выхаванец мікашэвіцкага футбола, доўгі час гуляў за «Граніт», пасля вылету мікашэвіцкага клуба з Вышэйшай лігі перайшоў у брэсцкае «Дынама». У першым туры чэмпіянату 2011 атрымаў траўму, з-за якой прапусціў амаль увесь сезон.

### «Шахцёр»

У снежні 2011 года падпісаў кантракт з салігорскім «Шахцёрам». Спачатку выхадзіў на замену, але потым замацаваўся ў стартавым складзе на пазіцыі цэнтральнага нападніка. У чэрвені 2012 года атрымаў траўму, вярнуўся ў верасні і неўзабаве зноў стаў з’яўляцца ў стартавым складзе.

У сезоне 2013, пасля зыходу з каманды Дзмітрыя Камароўскага, яшчэ больш замацаваўся на пазіцыі адзінага форварда. У снежні 2013 года падоўжыў кантракт з гарнякамі. Выдатна правёў сезон 2014, калі з 15 галамі стаў найлепшым бамбардзірам Вышэйшай лігі. Акрамя таго, 14 верасня 2014 года за 5 хвілін аформіў хет-трык у браму мінскага «Дынама», пасля чаго нават атрымаў выклік у нацыянальную зборную Беларусі, хоць на полі так і не з’явіўся.

У снежні 2014 года чарговы раз падоўжыў кантракт з салігорцамі. У сезоне 2015 заставаўся асноўным нападнікам «Шахцёра». Чэмпіянат пачаў дублем у браму «Слуцка», пазней адзначыўся покерам у браму «Славіі» (10 жніўня) і хет-трыкам у браму «Нафтана» (31 кастрычніка). У выніку зноў стаў найлепшым бамбардзірам чэмпіянату з 15 галамі. У лістападзе 2015 года вырашыў застацца ў Салігорску і на наступны сезон.

У сезоне 2016 забіў 12 галоў у чэмпіянаце Беларусі, заняўшы трэцяе месца ў спісе бамбардзіраў пасля прадстаўнікоў барысаўскага БАТЭ Міхаіла Гардзейчука і Віталя Радзівонава. З ліпеня па верасень 2016 года амаль не гуляў з-за траўм. У снежні 2016 года падпісаў новае пагадненне з салігорцамі. У першай палове сезона 2017, гуляючы ў якасці нападніка, нярэдка выхадзіў на замену, пазней стаў выкарыстоўвацца на пазіцыі атакуючага паўабаронцы і замацаваўся ў стартавым складзе. У кастрычніку 2017 года стала вядома, што Януш падоўжыў кантракт з салігорскім клубам.

### «Нёман»

У пачатку 2018 года стала вядома, што галоўны трэнер «Шахцёра» Марак Зуб не разлічвае на Януша ў новым сезоне, і той не паляцеў з камандай на збор у Турцыю. У лютым 2018 года на правах арэнды далучыўся да гродзенскага «Нёмана». У складзе гродзенцаў стаў іграком стартавага складу, выступаў у якасці атакуючага паўабаронцы. У снежні 2018 года вярнуўся ў Салігорск.

### Вяртанне ў «Шахцёр»

Да сезона 2019 рыхтаваўся з «Шахцёрам» і ў выніку пачаў сезон у яго складзе. Спачатку разглядаўся як ігрок ратацыі і звычайна выхадзіў на замену, аднак неўзабаве дзякуючы добрай выніковасці стаў часам з’яўляцца і ў стартавым складзе. У выніку з 11 галамі стаў налепшым бамбардзірам «Шахцёра» ў чэмпіянаце. У снежні 2019 года па заканчэнні кантракта пакінуў салігорскі клуб.

### «Іслач»

У студзені 2020 года падпісаў кантракт з «Іслаччу». Стаў асноўным іграком каманды, з 9 галамі стаў адным з найлепшым бамбардзіраў клуба ў сезоне.

У студзені 2021 года пакінуў «Іслач» і неўзабаве абвясціў аб завяршэнні кар’еры.

Міжнародная кар’ера
-------------------

У верасні 2014 года быў упершыню выкліканы ў нацыянальную зборную Беларусі, але тады так і не з’явіўся на полі. Дэбютаваў у зборнай 30 сакавіка 2015 года, выйшаўшы ў стартавым складзе ў таварыскім матчы супраць Габона.

Трэнерская кар’ера
------------------

У красавіку 2021 года стала вядома, што Мікалай Януш далучыўся да салігорскага «Партызана» з Другой лігі ў якасці гуляючага трэнера. Пазней было вызначана, што ён не будзе выхадзіць на поле, а засяродзіцца на трэнерскай працы.

У ліпені 2022 года быў заяўлены за «Партызан» у якасці іграка, 23 ліпеня выйшаў на замену ў канцы матча супраць слуцкага «Спартака» (7:1).

Грамадскае жыццё
----------------

Мікалай Януш першым з беларускіх футбалістаў стаў выкарыстоўваць беларускую мову ў публічных выступах, а таксама сацыяльных сетках. У ліпені 2016 года разам з беларускім каментатарам Уладзімірам Навіцкім у жывым эфіры каментаваў гульню Лігі Еўропы «Шахцёр» (Салігорск) — «Рунавік» (Фарэры). Гэта першы выпадак, калі дзейны футбаліст працаваў на матчы па-беларуску.

Дасягненні
----------

* Беларусь 02Сярэбраны прызёр Срэбраны прызёр чэмпіянату Беларусі (2): 2012, 2013, 2016
* Беларусь 03Бронзавы прызёр Бронзавы прызёр чэмпіянату Беларусі (4): 2014, 2015, 2017, 2019
* Беларусь Уладальнік Кубка Беларусі (2): 2014, 2019
* Беларусь Найлепшы бамбардзір чэмпіянату Беларусі (2): 2014 (15 галоў), 2015 (15 галоў)
* Беларусь Найлепшы нападнік чэмпіянату Беларусі: 2015
* Беларусь У спісе 22 найлепшых ігракоў чэмпіянату Беларусі (3): 2014, 2015, 2016

Статыстыка выступленняў
-----------------------

| Сезон | Дывізіён | Клуб | Краіна | Матчы | Галы |
| --- | --- | --- | --- | --- | --- |
| 2002 | Д2 | Граніт | Беларусь | 23 | 0 |
| 2003 | Д2 | Граніт | Беларусь | 27 | 1 |
| 2004 | Д2 | Граніт | Беларусь | 29 | 4 |
| 2005 | Д2 | Граніт | Беларусь | 29 | 10 |
| 2006 | Д2 | Мікашэвічы | Беларусь | 25 | 7 |
| 2007 | Д2 | Граніт-Мікашэвічы | Беларусь | 25 | 12 |
| 2008 | Д1 | Граніт-Мікашэвічы | Беларусь | 19 | 7 |
| 2009 | Д1 | Граніт | Беларусь | 26 | 5 |
| 2010 | Д1 | Дынама | Беларусь | 28 | 10 |
| 2011 | Д1 | Дынама | Беларусь | 7 | 0 |
| 2012 | Д1 | Шахцёр | Беларусь | 22 | 8 |
| 2013 | Д1 | Шахцёр | Беларусь | 28 | 6 |
| 2014 | Д1 | Шахцёр | Беларусь | 28 | 15 |
| 2015 | Д1 | Шахцёр | Беларусь | 25 | 15 |
| 2016 | Д1 | Шахцёр | Беларусь | 24 | 12 |
| 2017 | Д1 | Шахцёр | Беларусь | 26 | 5 |
| 2018 | Д1 | Нёман | Беларусь | 28 | 4 |
| 2019 | Д1 | Шахцёр | Беларусь | 26 | 11 |
| 2020 | Д1 | Іслач | Беларусь | 20 | 9 |
|

Зноскі
------

1. ↑  Nikolai Yanush // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  Mikalay Yanush // FBref.com<a href='https://wikidata.org/wiki/Track:Q56239490'></a>
3. ↑  Николай Януш продлил соглашение с "Шахтером"
4. 1 2  Родионов, Сиваков, Брессан, Жевнов и Януш вызваны в сборную Беларуси, Глеб – вне состава
5. ↑  Николай Януш продлил контракт с "Шахтером"
6. ↑  Николай Януш: "Моим приоритетом было остаться в "Шахтере". В итоге мы нашли взаимопонимание с клубом"
7. ↑  Николай Януш продлил контракт с "Шахтером"
8. ↑  Януш, Матвейчик и еще пять игроков основного состава продлили контракты с «Шахтером»
9. ↑  Николай Януш: «Зуб сказал, что по возрасту мы с Рыбаком уже не подходим команде, буду прорабатывать варианты аренды»
10. ↑  "Неман" договорился с "Шахтером" об аренде Николая Януша
11. ↑  Януш вернулся в "Шахтер" из аренды в "Немане"
12. ↑  Януш, Бакай, Рыбак и Ковалев официально покинули "Шахтер"
13. ↑  Януш подписал контракт с "Ислочью"
14. ↑  Николай Януш ушел из "Ислочи"
15. ↑  Николай Януш объявил о завершении карьеры
16. ↑  Беларусь - Габон. Горбунов, Януш и Макась дебютируют в национальной сборной
17. ↑  Николай Януш возобновит карьеру. Играть будет в Д3
18. ↑  Уладзімір Навіцкі і футбаліст Мікалай Януш пракаментавалі гульню па-беларуску

Спасылкі
--------

* Профіль на афіцыйным сайце «Нёмана» (руск.)

|  |  |
| --- | --- |
| ⚙️   Тэматычныя сайты | by.tribuna.com · eu-football.info (ігрок) · FBref.com · FootballFacts.ru · Soccerway · teams.by · Transfermarkt (ігрок) · Transfermarkt (трэнер) · worldfootball.net (ігрок) · Прэсбол |

| ⛭Найлепшыя бамбардзіры чэмпіянату Беларусі па футболе |
| --- |
| 
* 1992 Скорабагацька
* 1992/93 Бараноўскі / Рамашчанка
* 1993/94 Качура
* 1994/95 Шаўроў
* 1995 Яромка
* 1996 Хлебасолаў
* 1997 Хлебасолаў
* 1998 Яромка
* 1999 Стрыпейкіс
* 2000 Васілюк
* 2001 Давыдаў
* 2002 Стрыпейкіс
* 2003 Блізнюк / Карніленка
* 2004 Стрыпейкіс
* 2005 Стрыпейкіс
* 2006 Кліменка
* 2007 Васілюк
* 2008 Блізнюк / Радзівонаў
* 2009 Майкон Каліжуры
* 2010 Брэсан
* 2011 Брэсан
* 2012 Асіпенка
* 2013 Радзівонаў
* 2014 Януш
* 2015 Януш
* 2016 Гардзяйчук / Радзівонаў
* 2017 Гардзяйчук
* 2018 Савіцкі
* 2019 Шкурын
* 2020 Скавыш
* 2021 Дарбо
* 2022 Абдыхалікаў

 |